अन्तर्राष्ट्रिय योग दिवस २१ जुनकें मनाएल जाएत अछि । ई दिन वर्षक सभ सँ पैग दिन होइत अछि आ योग सेहो मनुष्यकें दीर्घ जीवन प्रदान करैत अछि । पहिल बेर ई दिवस २१ जुन २०१५ कें मनाएल गेल, जकर पहल भारतक प्रधानमन्त्री नरेन्द्र मोदीद्वारा २७ सितम्बर २०१४ कें संयुक्त राष्ट्र महासभामे कएल गेल छल ।
 भारतक प्रधानमन्त्री नरेन्द्र मोदीद्वारा २७ सितम्बर २०१४ के संयुक्त राष्ट्र महासभामे अपन भाषण मे कहलनिः
"योग भारतक प्राचीन परम्पराक एकटा अमूल्य उपहार थीक, ई मस्तिष्क ओ शरीरक समन्वयनक प्रतीक थीक; मनुष्य आ' प्रकृतिक बीच सामञ्जस्य अछि; विचार, संयम आ' पूर्ति प्रदान केनिहार थीक तथा स्वास्थ्य ओ उपकारक लेल एकटा समग्र दृष्टिकोण सेहो प्रदान केनिहार थीक । ई व्यायामक मादे मे नहि थीक, मुदा अपन भीतर एकताक भावना, दुनिया आ प्रकृतिक खोजक विषय मे थीक । अपन सभक परिवर्तित जीवन-शैली मे ई चेतना बनि, अपना सभ कें जलवायु-परिवर्तन सँ लड़बा'मे सहायता क' सकैत अछि । तँ आउ अहि अन्तर्राष्ट्रीय योग दिवसक स्थापनाक लेल ओहि दिशा मे काज करैत छी । "